2013թ. գարնանից հայաստանյան ինտերիեր և էքստերիեր դիզայնը մոդեռն ու պրոֆեսիոնալ լուսավորմամբ լրացնելու համար էլ աշխատում է «Դեկոլայթ» ընկերությունը: Այն առաջարկում է լուսային պրոֆեսիոնալ ձևավորման համար անհրաժեշտ արտադրանքի լայն տեսականի, ոչ թե պարզապես լուսավորող միջոցներ, այլ արվեստի գործերին համարժեք լույսի աղբյուրներ: Իսպանական Օle!, իտալական Carrera և Molto Luce ապրանքանիշերը բարձր վարկանիշ ունեն բնակարանների և հասարակական վայրերի եվրոպական դիզայներների շրջապատում: Հաջողության գաղտնիքը ամփոփված է մի քանի հիմնական սկզբունքների մեջ. դեկորատիվ լուսավորության մեջ նորագույն տեխնոլոգիաների ներդրում, էներգախնայողություն, ցանկացած թե հասարակական, թե անհատական նախագծերին համապատասխան առաջարկների առկայություն: Բացի այդ անհնար է անտարբեր լինել այս ընկերությունների, առանձնապես Molto Luce-ի շքեղ ու նրբաոճ ջահերի հանդեպ: «Դեկոլայթի» միջոցով ներկայացվող այս ընկերությունների հարուստ կատալոգներում ինտերիեր դիզայներները կգտնեն այն ամենն, ինչ անհրաժեշտ է ամենաինքնատիպ ու համարձակ ցանկացած գաղափար կյանքի կոչելու համար: Անգամ եթե պատվիրատուն իր յուրահատուկ գաղափարի մարմնավորումը չգտնի «Դեկոլայթի» ցուցասրահում, կարող է պատվիրել այն եվրոպական վերոնշյալ ընկերությունների արտադրամասերում, և շոշափելի ձև կստանա անգամ նրա անհավանական թվացող մտահղացումը, որը չի կրկնվի: Այս ընկերությունն առաջարկում է այն ամենն ինչ անհրաժեշտ է լուսային պրոֆեսիոնալ ձևավորում և նրա օգնությամբ տարածությունում ճիշտ գունային խաղ ստեղծելու համար: